इमरान खान पर कुमार विश्वास ने ली चुटकी, कहा- अपना कटोरा उठाओ और वर्ल्ड भीख मांगो टूर...  
इमरान खान पर कुमार विश्वास ने ली चुटकी
कहा- कटोरा उठाओ और वर्ल्ड भीख मांगो टूर के लिए निकल जाओ
जब तक कश्मीर में कर्फ्यू, तब तक भारत के साथ बातचीत नहीं: इमरान
कवि कुमार विश्वास (Kumar Vishwas) ने पाकिस्तान के पीएम इमरान खान (Imran Khan) पर निशाना साधा है. उन्होंने कहा, 'अपना कटोरा(कासा) दोबारा उठाओ और वर्ल्ड भीख मांगो टूर के लिए निकल जाओ.' कुमार (Kumar Vishwas) ने यह बात इमरान खान के उस बयान के जवाब में लिखी जिसमें इमरान ने कहा था, 'जब तक कश्मीर में कर्फ्यू लगा हुआ है तब तक भारत के साथ बातचीत का कोई सवाल ही नहीं है.' बता दें कि कश्मीर को विशेष राज्य का दर्जा खत्म किये जाने  के केंद्र सरकार के फैसले के बाद पाकिस्तान (Pakistan) लगातार भारत के खिलाफ बयानबाजी कर रहा है और भारत के इस कदम को गलत बता रहा है. 
Ok @ImranKhanPTI So now Pick your Katora (Kasa) again and leave for a “World Bheekh Mangoo Tour” https://t.co/ai3ABNdvbT
इमरान खान (Imran Khan) ने यह भी कहा था कि जम्मू-कश्मीर का विशेष दर्जा खत्म करने के बाद भारत के साथ बातचीत का सवाल नहीं है. उन्होंने भारत के साथ पारंपरिक युद्ध की चेतावनी देते हुए कहा था कि यह भारतीय उपमहाद्वीप से परे जा सकता है. खान ने कहा था, 'इसलिए हमने संयुक्त राष्ट्र का रुख किया है, हम प्रत्येक अंतरराष्ट्रीय मंच पर जा रहे हैं और उन्हें इस पर तुरंत कार्रवाई करनी चाहिए.'
पाकिस्तान के प्रधानमंत्री ने कहा था, 'निश्चित तौर पर मेरा मानना है कि भारत के साथ युद्ध एक संभावना हो सकती है. यह संभावित विध्वंस भारतीय उपमहाद्वीप से परे भी जा सकता है.'